《望郭西诸峰有怀昔隐兼发鄙志》
明代·何景明

游龙战渊鳞，翔鹭振云翮。潜姿媚幽深，遐羽忌拘迫。

顷来税尘衔，秉性嗜探历。连山秀我里，幸兹眷昕夕。

横天岩峦叠，映日苍翠积。涉波缅洄沿，攀岑若咫尺。

流目施远坰，写悰翼孤石。嘉遁怀伊人，俯仰慨今昔。

霞构象丹厓，烟萝袅青壁。倾耳谷中昔，希踪云外迹。

兴性感弥深，即景无与适。岂徒藉虚觏，终然契冥寂。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。